張天麟 (嘉靖進士)

張天麟（），字允禎，直隸真定府深州人，民籍，明朝政治人物。

 生平 
嘉靖十三年（1534年）甲午科順天府鄉試第九十六名舉人。嘉靖十四年（1535年）中式乙未科會試第六十七名，登第二甲第四十七名進士。授南京工部主事，改北京户部，二十年十月升署郎中，司陝西軍餉，榷税臨清，督運懷來，管理遼東糧餉，二十二年三月因与巡抚都御史孫禬忿拗不和，俱回京調用。后以劳致病，卒于官。《深州志》：张天麟，字允禎，嘉靖乙未進士，授南京工部主事，改北京户部，晋郎中，综核有法，司陕西军饷，羡餘悉贮公帑，缙绅廉之，尚书梁公慨叹以为难。榷税临清，令商人亲视天平法马，商镌石颂德，不许。督運懷来，途迂粮多，每惧延缓。及麟受事，儹運神速，不三日而达，上嘉赏，赐金币。中盐遼東商人以京貴劄来谒，闭不发，缙绅服其直。后以劳致病，卒于官。天麟孝友天植，初之官南京，兄与偕往，俟兄安寝，方入己室。珍爱季弟，尝公服抱之污，母责其不惜衣，麟婉颜谢曰：古人羹污朝衣，了不为愠，儿较之，更有天伦之乐，又奚惜焉！母笑而颔之。及卒，广寧人怀其德，祀名宦祠。《直隶深州志》孝义：张天麟，文弼仲子，早承家学，孝友天植。初之官南京，方议婚，时正弱冠，亲命兄偕往，公与兄食必同桌，寝必共被，兄云：“汝有官守，可不必念我。”自是每入昏，俟兄解衣，检视夜具备，方入己室。时同年有荐鲜笋者，不举箸，兄告之，泣曰：“严慈未尝，何忍入吾口。”父知绛州时，母病，公在清源迎养调治，医云：“宜忌荤腥。”公亦如之，母论曰：“汝劳惫，可备滋味，何以素为辞？”曰：“苟有益于母，虽终其身食素可也，何滋味是甘耶？”。珍爱季弟，尝公服抱之，遗污，母让，其不惜衣曰：“有是弟而抱之，乐莫大焉，何衣之惜？”

 家族 
曾祖張讓；祖父張佐，曾任義官；父張文弼，貢士。母劉氏。重庆下。

参考文献

Category:張姓
Category:深州人
Category:南京工部主事
Category:明朝户部主事
Category:明朝户部郎中